Tydziyń bergmōna
Kjej dziynnie rano na szychta stŏwŏsz
swoji babeczce dziubeczka dŏwŏsz
Łōna krajiczki ciebje pakuje
szczynśliwej szychty – tak ci winszuje
Tam już na grubje na cia czekajōm
wartko do szole bo zawjyrajōm
Fedrujesz na ścianie,cŏłkiś zmazany
klocek za szychta już naszykowany
I zajś do szole do chałpy wrŏcŏsz
cŏlutki tydziyń tak sie ôbracŏ
S familijōm na mszŏ idziesz w niydziela
prosisz Barbōrka ô łaski wjela
Cŏlutki tydziyń zajś mŏsz przed sobōm
szczynśliwŏ szychta – Barbōrka s tobōm
Urszula Oślislok
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn eus_Latn